Elisenberg skole

Elisenberg skole var en skole på Frogner i Oslo. 

Elisenberg var en historisk videreføring av den skolen som het Vestheim Pikeskole og senere Vestheim privatskole, samt av det tidligere Frøken Rolls Pigeinstitut. Denne skolen ble overtatt av Vestheim i 1907 og solgt til private da kommunen overtok resten av Vestheim i 1918. Skolen ble så drevet videre som aksjeselskap, frem til den i 1958 ble overtatt av kommunen. Skolen ble da videreført under navnet Elisenberg frem til 1969.

Elisenberg videregående skole 
Lokalene ble senere overtatt av Oslo Huflidsskole, og var i perioden 1976–1990 i drift under navnet Elisenberg videregående skole. Skolen hadde i denne perioden husflidslinje (estetisk studieretning).

Skolens gamle lokaler har senere blitt overtatt av Bjørknes Privatskole.

Kilder 
Tvedt, Knut Are (red). Oslo bylekskon, femte utgave, 2010

Tidligere private videregående skoler i Oslo
Tidligere offentlige videregående skoler i Oslo
Skoler i bydel Frogner
Utdanningsinstitusjoner etablert i 1958
Utdanningsinstitusjoner nedlagt i 1969
Utdanningsinstitusjoner nedlagt i 1990